崇禎十四年，民賊勢大熾，李自成幾定河南。有司以傅宗龍討李自成，宗龍敗死。歲末，李自成、羅汝才圍開封。是歲，洪承疇總兵禦女真，戰於松山，官軍大潰，總兵官吳三桂、王樸遁走。崇禎十五年，以孫傳庭為兵部侍郎解開封圍。二月，女真陷松山，執洪承疇。帝誤以承疇殉國，祭之。五月，孫傳庭入開封，以臨陣遁走誅賀人龍。六月，詔傳庭出關討賊，有勝績。九月，官軍大敗張獻忠於潛山。十一月，女真入關，陷薊州。轉而南下，陷北直隸府縣。十二月，女真陷山東。李自成陷襄陽。